cyanic-selkie/wikianc huggingface dataset:
প্রবীন জয়াবিক্রমা
কোল্ট ক্রিকেট ক্লাবের হয়ে ২০১৯ এর ১১ জানুয়ারি ২০১৮-১৯ প্রিমিয়ার লীগ প্রতিযোগিতায় প্রথম শ্রেণীর ক্রিকেটে নিজের সুচনা করে। প্রথম-শ্রেণীর ক্রিকেটে অভিষেকর পূর্বে, ২০১৮ অনূর্ধ্ব-১৯ ক্রিকেট বিশ্বকাপ প্রতিযোগিতার জন্য শ্রীলঙ্কা দলে তালিকাভূক্ত হন। ১৫ ডিসেম্বর ২০১৯, মোরস স্পোর্টস ক্লাবের হয়ে ২০১৯-২০ আমন্ত্রিত সীমিত ওভার প্রতিযোগিতায় লিস্ট এ ক্রিকেট- এ অভিষেক হয়। ৪ জানুয়ারি ২০২০, একই ক্লাবের হয়ে টুয়েন্টি২০ ক্রিকেটে তার অভিষেক হয়
২০২১ এর এপ্রিলে, বাংলাদেশের বিপরীতে টেস্ট সিরিজের জন্য জয়াবিক্রমাকে শ্রীলঙ্কার টেস্ট স্কোয়াডে অন্তর্ভুক্ত করা হয়। ২৯ এপ্রিল ২০২১, শ্রীলঙ্কার হয়ে বাংলাদেশের বিপরীতে টেস্ট ক্রিকেটে অভিষেক হয় তার। তার অভিষেক খেলার দ্বিতীয় ইনিংসে ৯২ রানের বিনিময়ে ৬টি উইকেট লাভ করেন, এবং অভিষেক খেলায় ৫ উইকেট সংগ্রহকারী শ্রীলঙ্কার পঞ্চম বোলার হিসাবে নিজেকে আত্মপ্রকাশ করেন।
দিনুশা ফার্নান্দো
কান্দানা আরাচ্চিগে দিনুশা ফার্নান্দো (දිනූෂ ප්‍රනාන්දු; জন্ম: ১০ আগস্ট, ১৯৭৯) পানাদুরা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে বাদুরেলিয়া স্পোর্টস ক্লাব, পানাদুরা স্পোর্টস ক্লাব, সেবাস্টিয়ানিটিজ ক্রিকেট ও অ্যাথলেটিক ক্লাবের প্রতিনিধিত্ব করেন। দলে তিনি মূলতঃ উইকেট-রক্ষক-ব্যাটসম্যান হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন দিনুশা ফার্নান্দো।
প্রথম-শ্রেণীর ক্রিকেট
১৯৯৮-৯৯ মৌসুম থেকে ২০১৮ সাল পর্যন্ত দিনুশা ফার্নান্দো’র প্রথম-শ্রেণীর খেলোয়াড়ী জীবন চলমান ছিল। দীর্ঘদেহের অধিকারী মিডিয়াম-ফাস্ট সুইং বোলার ছিলেন তিনি। প্রস্তুতিমূলক খেলায় মাইক অ্যাথারটনের বিপক্ষে নিজের প্রতিভার কথা তুলে ধরেন। এরফলে, তার টেস্ট খেলার পথ সুগম হয়।
বেশ কয়েকবছর ইংল্যান্ডের মাটিতে বিদেশী খেলোয়াড় হিসেবে খেলেন। তন্মধ্যে, ২০১১ থেকে ২০১৩ ও ২০১৫ সালে ওরচেস্টারশায়ার কাউন্টি লীগ প্রথম বিভাগ প্রতিযোগিতায় ব্রোমিয়ার্ড সিসিতে খেলেন। ২০১৭ সালে বার্মিংহাম ও ডিস্ট্রিক্ট লীগ প্রিমিয়ার ডিভিশনে ব্রোকহাম্পটন সিসির পক্ষে খেলেছিলেন দিনুশা ফার্নান্দো।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন দিনুশা ফার্নান্দো। সবগুলো টেস্টই ইংল্যান্ডের বিপক্ষে খেলেছিলেন তিনি। ২ ডিসেম্বর, ২০০৩ তারিখে গালেতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১০ ডিসেম্বর, ২০০৩ তারিখে ক্যান্ডিতে একই দলের বিপক্ষে সর্বশেষ টেস্টে অংশ নেন তিনি। এছাড়াও, ১৮ নভেম্বর, ২০০৩ তারিখে দাম্বুলায় একই দলের বিপক্ষে ব্যক্তিগত একমাত্র একদিনের আন্তর্জাতিকে অভিষেক ঘটে তার।
পুনম যাদব (ভারোত্তোলক)
পুনম যাদব (৯ই জুলাই, ১৯৯৫) একজন ভারতীয় মহিলা ভারোত্তোলক যিনি ২০১৪ সালের কমনওয়েলথ গেমসে মহিলাদের ৬৩ কেজি বিভাগে ব্রোঞ্জ এবং ২০১৮ কমনওয়েলথ গেমসে মহিলাদের ৬৯ কেজি বিভাগে ভারতের হয়ে স্বর্ণপদক জয় করেছেন।
জীবনের প্রথমার্ধ
এক ছোট কৃষক পরিবারের মেয়ে পুনম উত্তরপ্রেদেশে র বারাণসী র নিকটবর্তী এক গ্রামে বড় হয়েছেন। আন্তর্জাতিক ভারোত্তোলক হওয়ার জন্য তিন বছরের তীব্র প্রশিক্ষণের পর, পুনম যখন ২০১৪ সালের কমনওয়েলথ গেমসে ভারতের প্রতিনিধিত্ব করার সুযোগ পান, তখন তার বাবা-মায়ের কাছে তাকে সমর্থন করার জন্য টাকার সংস্থান ছিল না। তার বাবামা তাদের পরিবারের মহিষ বিক্রি করে দিয়েছিলেন পুনমের প্রতিযোগিতায় অংশগ্রহণের পাথেয় জোগাড় করার জন্য। তিনি বারাণসী হিন্দু বিশ্ব্বিদ্যালয়ের কাশী বিদ্যা পীঠে স্নাতক্স্তরের পড়আশোনার জন্যে যোগদান করেছিলেন।
যশ ভারতী পুরস্কার
ভারোত্তোলনের জন্য পুনমকে ২০১৫ সালে উত্তরপ্রদেশ সরকার যশ ভারতী পুরস্কার প্রদান করে।
কর্মজীবন
২০১৮ সালের কমনওয়েলথ গেমসে মহিলাদের ৬৯ কেজি বিভাগে তিনি মোট ২২২ কেজি ভার উত্তোলন করে স্বর্ণপদক জিতেছেন। স্ন্যাচ বিভাগে ১০০ কেজি এবং ক্লিন অ্যান্ড জার্কে ১২২ কেজি উত্তোলন করেন তিনি। তিনি ২০১৪ কমনওয়েলথ গেমসে মোট ২০২ কেজি ওজন তুলে ব্রোঞ্জ পদক জিতেছিলেন - স্ন্যাচ বিভাগে ৮৮ কেজি এবং ক্লিন অ্যান্ড জার্কে ১১৪ কেজি।
আব্দুর রৌফ চৌধুরী
আব্দুর রৌফ চৌধুরী বাংলাদেশের মুক্তিযুদ্ধের সংগঠক, আওয়ামী লীগের রাজনীতিবিদ। সাবেক প্রতিমন্ত্রী। তিনি জুন ১৯৯৬ সালের নির্বাচনে দিনাজপুর-১ আসন (বীরগঞ্জ-কাহারোল) থেকে জাতীয় নির্বাচিত সংসদ সদস্য।
পারিবারিক জীবন
তিনি ২৮ ডিসেম্বর ১৯৩৭ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) দিনাজপুর জেলার বোঁচাগঞ্জ থানার ধনতলা গ্রামে জন্ম গ্রহণ করেন। তার পিতা মৌলভী খোরশেদ আলম চৌধুরী এবং মাতা আয়েশা খাতুন চৌধুরী। আট ভাইবোনের মধ্যে তিনিই ছিলেন সব থেকে ছোট। পিতা মৌলভী খোরশেদ আলম চৌধুরী সমাজ সেবক ছিলেন। রৌফ চৌধুরীর জন্মের ১ বছর পর তার পিতা পরলোক গমন করেন। ১৯৬২ সালে তিনি পঞ্চগড়ের ব্যবসায়ী ইসমাইল হোসেন সরকারের জ্যেষ্ঠ কন্যা রমিজা বেগমের সাথে বিবাহ বন্ধনে আবদ্ধ হন। তিনি ৫ কন্যা ও এক পুত্রের জনক।
তার একমাত্র পুত্র খালিদ মাহমুদ চৌধুরী বর্তমানে আওয়ামী লীগের সাংগঠনিক সম্পাদক এবং বাংলাদেশ সরকারের পরপর তিনবার সংসদ সদস্য নির্বাচিত হয়েছেন। বর্তমানে গণপ্রজাতন্ত্রী বাংলাদেশ সরকারের নৌ-পরিবহন মন্ত্রণালয়ের প্রতিমন্ত্রী হিসেবে দায়িত্বরত আছেন।
শিক্ষাজীবন
১৯৫২ সালে সিরাজগঞ্জ থেকে ম্যাট্রিকুলেশন এবং ঢাকা কলেজ থেকে ইন্টারমিডিয়েট  পাশ করেন। পরবর্তীতে দিনাজপুর তৎকালীন সুরেন্দ্রনাথ (এস.এন) কলেজে বি.এ পড়েন।
রাজনৈতিক জীবন
উচ্চ মাধ্যমিক পড়াকালীন সময়ই তিনি ছাত্র নেতা ছিলেন। ঢাকা কলেজের শিক্ষার্থী অবস্থায় বঙ্গবন্ধু শেখ মুজিবুর রহমানের সাথে তার শখ্যতা গড়ে ওঠে। বঙ্গবন্ধুর নির্দেশেই তিনি দিনাজপুর এস.এন কলেজের ছাত্র সংসদের প্রতিনিধিত্ব করেন। পাকিস্তান আমলে বৃহত্তর দিনাজপুর (বর্তমান দিনাজপুর-ঠাকুরগাঁও-পঞ্চগড়) জেলা ছাত্রলীগের প্রতিষ্ঠাতা সাধারণ সম্পাদক ছিলেন তিনি। মুক্তিযুদ্ধের পরপরই ১৯৭২ সালে বাংলাদেশ কৃষক লীগের প্রতিষ্ঠাকালীন সহ-সভাপতি ছিলেন। তিনি একাধিকবার বাংলাদেশ আওয়ামী লীগের কেন্দ্রীয় কমিটির সদস্য ছিলেন।
১৯৯০ সালে তিনি বোচাগঞ্জ উপজেলায় চেয়্যারম্যন নির্বাচিত হোন। ১৯৯৬ সালের পূর্ববর্তী সময়ে দিনাজপুর জেলা আওয়ামী লীগের সভাপতির দায়িত্ব পালন করেন একাধারে ১৫ বছর। ১৯৯৬ সালে দিনাজপুর-১ আসন (বীরগঞ্জ-কাহারোল) থেকে জাতীয় সংসদ সদস্য নির্বাচিত হোন। পরবর্তীতে ডাক তার ও টেলিযোগাযোগ মন্ত্রনালয়ের প্রতিমন্ত্রী হিসেবে দায়িত্ব পালন করেন। ২০০২ সালে জোট সরকারের শাসন আমলে ১৫ আগস্ট সেতাবগঞ্জে জাতীয় শোক দিবস কর্মসূচীতে পুলিশের বাঁধার সম্মুখীন হয়ে মাথায় গুরুতর আঘাত পান তিনি। এরপর দীর্ঘদিন চিকিৎসারত ছিলেন।
আন্দোলন
১৯৬২ সালের শিক্ষা আন্দোলন, ১৯৬৬ সালের ৬ দফা আন্দোলন, ১৯৬৯ এর গণঅভ্যুত্থান ও ছাত্র সংগ্রাম পরিষদের ১১ দফা আন্দোলনে অগ্রণী ভূমিকা রেখেছেন। ’৭৫ পরবর্তী সামরিক শাসন বিরোধী আন্দোলনে সামনের কাতারে নেতৃত্ব দেন।
মুক্তিযুদ্ধ
আব্দুর রৌফ চৌধুরী যুদ্ধকালীন সময়ে মুজীব নগর সরকারের প্রধানমন্ত্রী তাজউদ্দীন আহমদের দূত হিসেবে ছিলেন পূর্বাঞ্চলীয় জোনে। সেই সাথে বোঁচাগঞ্জ উপজেলার মুক্তিযোদ্ধাদের সংগঠক ছিলেন। দীর্ঘ ৯ মাস রক্তক্ষয়ী সংগ্রামে প্রত্যক্ষ অংশগ্রহণের মাধ্যমে ১৯৭১ সালের ৬ ডিসেম্বর বোঁচাগঞ্জ উপজেলাকে পাক-হানাদার মুক্ত করেন।
ক্রীড়াজীবন
তিনি ৫০ থেকে ৬০ এর দশকে ফুটবল খেলায় দিনাজপুরের জন্য অনেক সুনাম বয়ে এনেছিলেন । তৎকালীন স্থানীয় ডি.এস.এ দলের অপরিহার্য খেলোয়াড় ছিলেন এবং দিনাজপুর ডি.এস.এ দলের হয়ে রংপুর, কুড়িগ্রাম, গাইবান্ধা, বগুড়া, পাবনা, রাজশাহী জেলায় নানা প্রতিযোগিতায় অংশ নিয়ে জয়ের মুকুট ছিনিয়ে আনেন। সেই সময় তিনি উত্তরবঙ্গের সেরা ফুটবলার হিসেবে বিবেচিত হয়েছিলেন। খেলোয়াড়ের পাশাপাশি তিনি সফল ক্রীড়া সংগঠকও ছিলেন। তাহার দিক নির্দেশনায় অনেক কৃতী খেলোয়ারের জন্ম হয়েছিল সমগ্র বাংলাদেশে । ক্রীড়াঙ্গনে  তাহার এরূপ অবদানের স্বীকৃতি স্বরূপ গণপ্রজাতন্ত্রী  বাংলাদেশ সরকার দিনাজপুর জেলায় তার নামানুসারে "আব্দুর রৌফ চৌধুরী স্টেডিয়াম" এর নামকরণ করেন।
মৃত্যু
আব্দুর রৌফ চৌধুরী ২০০৭ সালের ২১ অক্টোবর রাত ৯ টায় তার নিজ বাসভবন, বোঁচাগঞ্জ থানার ধনতলা গ্রামে শেষ নিঃশ্বাস ত্যাগ করেন।
মহুর শাহজাদ
মহুর শাহজাদ (জন্মঃ ১ অক্টোবর ১৯৯৬) পাকিস্তানের একজন নারী ব্যাডমিন্টন খেলোয়াড়। তিনি ২০১৪ সালের এশিয়ান গেমস এবং ২০১৮ আর ২০২২ সালের কমনওয়েলথ গেমসের ব্যাডমিন্টন খেলায় অংশ নিয়েছিলেন।
মহুর ২০২০ সালের অলিম্পিক ক্রীড়া প্রতিযোগিতা-এ অংশ নিয়েছিলেন এবং তিনিই পাকিস্তানের প্রথম ব্যাডমিন্টন খেলোয়াড় হিসেবে বিবেচিত হন যিনি অলিম্পিক গেমসে অংশ নিয়েছেন।
শিক্ষা
শাহজাদ ২০১৮ সালে করাচির ইন্সটিটিউট অব বিজনেস অ্যাডমিনিস্ট্রেশন থেকে স্নাতক সম্পন্ন করেন, তার বিষয় ছিলো অর্থনীতি এবং গণিত।
কর্মজীবন
২০০৮ সালে করাচিতে স্থানীয়ভাবে ব্যাডমিন্টন খেলা দ্বারা শাহজাদের কর্মজীবন শুরু হয়। পাকিস্তান দেশটির জাতীয় পর্যায়ে ছয়বার ব্যাডমিন্টনে পুরস্কার বিজয়ী হয়েছেন তিনি। তিনি ২০১৭ এবং ২০১৯ সালে পাকিস্তান আন্তর্জাতিক সিরিজে উইমেন্স সিঙ্গেল টাইটেলস জিতেছিলেন।
বিডব্লিউএফ আন্তর্জাতিক চ্যালেঞ্জ/সিরিজ (দুটি টাইটেল, তিনটি রানার আপ)
উইমেন্স সিঙ্গেলস
পারিবারিক জীবন
মহুরের বাবা একজন অ্যাথলেট ছিলেন এবং মহুরের বোন রাবিয়া ভারোত্তোলনকারী হিসেবে পাকিস্তানের জন্য অনেক আন্তর্জাতিক পদক পেয়েছেন।
হাম্মাদ তারিক
হাম্মাদ তারিক (জন্ম ২২ ডিসেম্বর ১৯৮০) একজন পাকিস্তানি প্রথম-শ্রেণীর ক্রিকেটার যিনি মুলতান ক্রিকেট দলের হয়ে প্রতিনিধিত্ব করেন।
তথ্যসূত্র
<references group="" responsive="1">
আর্মেনীয় বর্ষপঞ্জি
আর্মেনীয় বর্ষপঞ্জি হলো প্রাথমিকভাবে মধ্যযুগীয় সময়ে আর্মেনিয়ায় ব্যবহৃত ঐতিহ্যগতভাবে বর্ষপঞ্জি।
আর্মেনীয় বর্ষপঞ্জি ৩৬৫ দিনের একটি অপরিবর্তনীয় বছরের দৈর্ঘ্যের উপর ভিত্তি করে। যেহেতু একটি সৌর দিবস প্রায় ৩৬৫.২৫ দিন ও ৩৬৫ দিন নয়, তাই এটি এবং সৌর বছর ও জুলীয় বর্ষপঞ্জি উভয়ের মধ্যে সঙ্গতি সময়ের সাথে ধীরে ধীরে সরে যায়, জুলীয় বর্ষপঞ্জির একটি বছর ১,৪৬১ পঞ্জিকা বছরে একবার স্থানান্তরিত হয় (দেখুন সোথীয় চক্র)। এইভাবে, আর্মেনীয় বছর ১৪৬১ (গ্রেগরীয় ও জুলীয় ২০১১) প্রথম সোথীয় চক্র সম্পূর্ণ করে ও আর্মেনীয় বর্ষপঞ্জিতে এক বছর কমে যায়।
৩৫২ খ্রিস্টাব্দে বাইজান্টিয়ামের আন্দ্রেয়াস দ্বারা সংকলিত সারণীগুলো আর্মেনীয় ধর্মীয় ছুটির দিনগুলো নির্ধারণের জন্য চালু করা হয়। ১১ জুলাই ৫৫২ (জুলীয় বর্ষপঞ্জি) যখন এই সারণীগুলো শেষ হয়ে যায় তখন আর্মেনীয় বর্ষপঞ্জি চালু হয়।
আর্মেনীয় বর্ষপঞ্জির প্রথম বছর শুরু হয়েছিল জুলীয় বর্ষপঞ্জিতে ১১ জুলাই ৫৫২ সালে। আর্মেনীয় বছর ১৪৬২ (দ্বিতীয় চক্রের প্রথম বছর) জুলীয় বর্ষপঞ্জির ১১ জুলাই ২০১২ তারিখে শুরু হয়েছিল (গ্রেগরীয় বর্ষপঞ্জির ২৪ জুলাই ২০১২)।
আর্মেনীয় তারিখের একটি বিশ্লেষণাত্মক অভিব্যক্তিতে সপ্তাহের দিনের প্রাচীন নাম, সপ্তাহের দিনগুলোর খ্রিস্টান নাম, মাসের দিন, ৫৫২ খ্রিস্টাব্দের পরে তারিখ/মাস/বছর সংখ্যা ও ধর্মীয় উৎসবগুলো অন্তর্ভুক্ত রয়েছে।
আর্মেনীয় বর্ষপঞ্জি প্রতিটিতে ৩০ দিন করে ১২ মাসে বিভক্ত, এছাড়াও একটি অতিরিক্ত (পুরুষোত্তম) পাঁচ দিন রাখা হয়, যাকে বলা হয় aweleacʿ ("অতিরিক্ত")।
আর্মেনীয় সালের বছরগুলো সাধারণত আর্মেনীয় সংখ্যায় (আর্মেনীয় বর্ণমালায় লেখা) দেওয়া হয় সংক্ষিপ্ত রূপ ԹՎ, թուին থেকে , যার অর্থ "বছরে") পূর্বে। উদাহরণস্বরূপ, ԹՎ ՌՆԾԵ, যার অর্থ "১৪৫৫ সাল।" আরেকটি উপসর্গ হল Թ.Հ., যার উৎস (թուին Հայոց "আর্মেনীয় বছরে") ।
মাস
আর্মেনীয় মাসের নাম দুটি ক্ষেত্রে (২য় ও ৩য় মাস) জরাথুস্ট্রীয় বর্ষপঞ্জির প্রভাব ও কার্টেলীয় প্রভাব দেখায়। নামের প্রতিবর্ণীকরণের জন্য বিভিন্ন ব্যবস্থা রয়েছে; নীচের ক্রম হাবস্খমান-মেইলেট-বেনভেনিস্তে ব্যবস্থা অনুযায়ী প্রতিলিপি করা হয়েছে:
মাসের দিনগুলো
মাসের পাঁচটি নামে জরথুষ্ট্রীয় প্রভাব স্পষ্ট:
ছুটির দিন
আর্মেনীয় আইন অনুযায়ী, ১২ দিনকে কর্মহীন দিন হিসাবে ঘোষণা করা হয়েছে। কর্মহীন দিনগুলোর মধ্যে রয়েছে:
কেন হিল (উদ্ভিদবিজ্ঞানী)
ক্যানিথ ডি হিল (৬ আগস্ট ১৯৪৮ – ৪ আগস্ট ২০১০) (কেন হিল নামেও পরিচিত, উদ্ভিদের নামের পর K.D.Hill হিসেবে ব্যবহৃত) একজন অস্ট্রেলীয় উদ্ভিদবিজ্ঞানী। ইউক্যালিপটাস জাতীয় উদ্ভিদ ও সাইকাসের গঠনমূলক ও জৈবনিক বিবর্তন এবং সংরক্ষণের ওপর এবং সেই সাথে উদ্ভিদ পরিসংখ্যানের ওপর গবেষণার জন্য তিনি বিখ্যাত।
জন্ম ও কর্মজীবন
কেন হিল ১৯৪৮ সালের ৬ আগস্ট নিউ সাউথ ওয়েলসের আর্মিডেলে জন্মগ্রহণ করেন। ১৯৮৩ সালে নিউ সাউথ ওয়েলস ন্যাশনাল হার্বেরিয়ামের সাথে কাজ করেন এবং ২০০৪ সালে অবসরগ্রহণ করেন। এছাড়া তিনি সিডনির রয়েল বোটানিক গার্ডেন্সের জ্যেষ্ঠ গবেষক ও বৈজ্ঞানিক হিসেবে কাজ করেন।
সুখেন দাস
সুখেন দাস (Sukhen Das; জুলাই ২৮, ১৯৩৮ - এপ্রিল ৪, ২০০৪) ভারতীয় বাংলা চলচ্চিত্রের একজন বিখ্যাত অভিনেতা এবং চলচ্চিত্র পরিচালক। সুখেন দাস ২০০৪ সালের ৪ এপ্রিলে কলকাতায় পরলোক গমন করেন।
৩য় ফিল্মফেয়ার পুরস্কার পূর্ব
ফিল্মফেয়ার ম্যাগাজিনের দ্বারা উপস্থাপিত তৃতীয় ফিল্মফেয়ার পুরস্কার পূর্ব অনুষ্ঠান ২০১৭ সালের সেরা বাংলা ভাষার ভারতীয় চলচ্চিত্রকে সম্মান জানায়। অনুষ্ঠানটি ১৭ ফেব্রুয়ারি ২০১৮ সালে অনুষ্ঠিত হয় এবং পরমব্রত চ্যাটার্জি এবং আবির চ্যাটার্জি সহ-আয়োজন করেন।
প্রধান পুরস্কার
তৃতীয় ফিল্মফেয়ার পুরস্কার পূর্ব-এর জন্য মনোনীতদের নাম ১৩ ফেব্রুয়ারি ২০১৮ সালে ঘোষণা করা হয়।
রেফাইতপুর ইউনিয়ন
রেফাইতপুর ইউনিয়ন বাংলাদেশের খুলনা বিভাগের কুষ্টিয়া জেলার কুষ্টিয়া সদর উপজেলার একটি ইউনিয়ন পরিষদ। এটি ৮৯.৪১ কিমি২ (৩৪.৫২ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৩৩৭ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ১৬টি।
তালপাতার পাণ্ডুলিপি
তালপাতার পাণ্ডুলিপি হল শুকনো তালপাতা দিয়ে তৈরি করা পাণ্ডুলিপি। খ্রিস্টপূর্ব ৫ম শতাব্দীতে ভারতীয় উপমহাদেশে এবং দক্ষিণ-পূর্ব এশিয়ায় তালপাতা লেখার উপকরণ হিসেবে ব্যবহার করা হতো বলে জানা যায়। এগুলোর ব্যবহার দক্ষিণ এশিয়া থেকে শুরু হয় এবং অন্যান্য অঞ্চলে ছড়িয়ে পড়ে, পলমাইর পাম (সিংহল ও ভারতে জাত তাল) বা তোলিপত পাম (ওলা পাতা) এর শুকনো ও ধোঁয়া-আচরণ করা তালপাতার পাঠ্য হিসাবে। ১৯ শতক পর্যন্ত এগুলোর ব্যবহার অব্যাহত ছিল, যখন মুদ্রণযন্ত্রগুলি হাতে লেখা পাণ্ডুলিপি প্রতিস্থাপন করেছিল।
ইতিহাস
তালপাতার পাণ্ডুলিপিতে লেখাটি ছুরি কলম দিয়ে আয়তাকার কাটা ও নিরাময় করা তালপাতার শীটে খোদাই করা ছিল; তারপরে রঙগুলি পৃষ্ঠে প্রয়োগ করা হয়েছিল এবং মুছে ফেলা হয়েছিল, কালিটি কাটা খাঁজে রেখে দেওয়া হয়েছিল। প্রতিটি শীটে সাধারণত একটি ছিদ্র থাকে যার মধ্য দিয়ে দড়ি যেতে পারে এবং এই শীটগুলিকে বইয়ের মতো বাঁধার জন্য দড়ি দিয়ে একসাথে বাঁধা হত। এইভাবে তৈরি করা তালপাতার পাঠ সাধারণত কয়েক দশক থেকে প্রায় ৬০০ বছর আগে এটি স্যাঁতসেঁতে, পোকামাকড়ের কার্যকলাপ, ছাঁচ ও ভঙ্গুরতার কারণে ক্ষয়প্রাপ্ত হয়। এইভাবে নথিটি শুকনো তালপাতার নতুন সেটে অনুলিপি করতে হয়েছিল। প্রাচীনতম টিকে থাকা তালপাতার ভারতীয় পাণ্ডুলিপিগুলি ঠাণ্ডা, শুষ্ক জলবায়ুতে পাওয়া গেছে যেমন নেপাল, তিব্বত ও মধ্য এশিয়ার অংশে, প্রথম সহস্রাব্দ খ্রিস্টাব্দের পাণ্ডুলিপির উৎস।
হিন্দু মন্দিরগুলিকে প্রায়শই কেন্দ্র হিসাবে পরিবেশন করা হত যেখানে প্রাচীন পাণ্ডলিপিগুলি নিয়মিতভাবে শেখার জন্য ব্যবহার করা হত এবং যেখানে পাঠ্যগুলি নষ্ট হয়ে গেলে অনুলিপি করা হত। দক্ষিণ ভারতে, মন্দির ও সংশ্লিষ্ট মঠ হেফাজতমূলক কর্মকাণ্ডগুলো পরিবেশন করে, এবং মন্দিরের অভ্যন্তরে হিন্দু দর্শন, কবিতা, ব্যাকরণ এবং অন্যান্য বিষয়ের উপর প্রচুর পাণ্ডুলিপি লেখা, গুণিত ও সংরক্ষিত ছিল। প্রত্নতাত্ত্বিক ও এপিগ্রাফিক প্রমাণগুলি সরস্বতী-ভান্ডার নামক গ্রন্থাগারের অস্তিত্বের ইঙ্গিত দেয়, সম্ভবত ১২ শতকের গোড়ার দিকে এবং হিন্দু মন্দিরের সাথে সংযুক্ত গ্রন্থাগারিক নিয়োগ করা হয়েছিল। তালপাতার পাণ্ডুলিপি জৈন মন্দির এবং বৌদ্ধ মঠেও সংরক্ষিত ছিল।
ইন্দোনেশিয়া, কম্বোডিয়া, থাইল্যান্ড ও ফিলিপাইন এর মতো দক্ষিণ-পূর্ব এশিয়ার দেশগুলিতে ভারতীয় সংস্কৃতির বিস্তারের সাথে, এই দেশগুলিও বড় সংগ্রহের আবাসস্থল হয়ে উঠেছে। নিবেদিত পাথরের লাইব্রেরিতে লন্টার নামক তালপাতার পাণ্ডুলিপিগুলি ইন্দোনেশিয়ার বালিতে হিন্দু মন্দিরে এবং ১০ম শতাব্দীর কম্বোডিয়ান মন্দির যেমন আংকর বাট ও বান্তেয় স্রেই-তে প্রত্নতাত্ত্বিকরা আবিষ্কার করেছেন।
তালপাতায় টিকে থাকা প্রাচীনতম সংস্কৃত পাণ্ডুলিপিগুলির মধ্যে একটি হল পরমেশ্বরতন্ত্রের, হিন্দুধর্মের শৈবসিদ্ধান্ত। এটি ৯ম শতাব্দীর, এবং প্রায় ৮২৮ খ্রিস্টাব্দ তারিখে। আবিষ্কৃত তালপাতার সংগ্রহে আরও একটি পাঠ্যের কয়েকটি অংশ রয়েছে, জ্ঞানার্নবমহাতন্ত্র এবং বর্তমানে ক্যামব্রিজ বিশ্ববিদ্যালয় দ্বারা ধারণ করা হয়েছে।
আফতাব গুল
আফতাব গুল খান (آفتاب گل خان; জন্ম: ৩১ মার্চ, ১৯৪৬) তৎকালীন ব্রিটিশ ভারতের গুলজার খান এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষদিক থেকে শুরু করে ১৯৭০-এর দশকের সূচনালগ্ন পর্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
তালপাতার পাণ্ডুলিপি
ইতিহাস
১৯ শতকের গোড়ার দিকে মুদ্রণযন্ত্রের প্রবর্তনের সাথে, তালপাতা থেকে অনুলিপি করার চক্র বেশিরভাগই শেষ হয়ে যায়। অনেক সরকার তাদের তালপাতার নথিতে যা অবশিষ্ট আছে তা সংরক্ষণ করার চেষ্টা করছে।
লেখার পদ্ধতি কলাকৌশলের সাথে সম্পর্ক
অনেক দক্ষিণ ভারতীয় এবং দক্ষিণ-পূর্ব এশীয় লিপির অক্ষরের বৃত্তাকার ও জড়ানো কলাকৌশল, যেমন দেবনাগরী, নন্দিনাগরী, কন্নড়, তেলেগু, লন্তর, জাভাই, বালীয়, ওড়িয়া, বর্মী, তামিল, খেমার এবং আরও অনেক কিছু, কৌণিক অক্ষর পাতাগুলিকে ছিঁড়ে ফেলতে পারে বলে তালপাতার ব্যবহারে অভিযোজন হতে পারে।
আফতাব গুল
ঘরোয়া প্রথম-শ্রেণীর পাকিস্তানি ক্রিকেটে লাহোর, পাঞ্জাব, পাঞ্জাব বিশ্ববিদ্যালয় ও সার্ভিস ইন্ডাস্ট্রিজ দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন আফতাব গুল।
তালপাতার পাণ্ডুলিপি
ওড়িশা
ওড়িশার তালপাতার পাণ্ডুলিপিতে ধর্মগ্রন্থ, দেবদাসীর ছবি এবং কামসূত্রের বিভিন্ন মুদ্রা (ভঙ্গিমা) অন্তর্ভুক্ত রয়েছে। ওড়িয়া তালপাতার পাণ্ডুলিপির প্রথম দিকের কিছু আবিস্কারের মধ্যে রয়েছে ওড়িয়া ও সংস্কৃত উভয় ভাষাতেই স্মরদীপিকা, রতিমঞ্জরি, পঞ্চসায়ক ও অনঙ্গরঙ্গের মতো লেখা। ভুবনেশ্বরে ওড়িশার রাজ্য জাদুঘরে ৪০,০০০ পাম পাতার পাণ্ডুলিপি রয়েছে। এদের অধিকাংশই ওড়িয়া লিপিতে লেখা, যদিও ভাষা সংস্কৃত। এখানকার প্রাচীনতম পাণ্ডুলিপিটি ১৪ শতকের অন্তর্গত তবে পাঠ্যটি ২য় শতাব্দীর হতে পারে।
আফতাব গুল
প্রথম-শ্রেণীর ক্রিকেট
১৯৬৪-৬৫ মৌসুম থেকে ১৯৭৭-৭৮ মৌসুম পর্যন্ত আফতাব গুলের প্রথম-শ্রেণীর খেলোয়াড়ী জীবন চলমান ছিল। গুটিয়ে রাখা ডানহাতি উদ্বোধনী ব্যাটসম্যান ছিলেন আফতাব গুল। প্রায়শঃই তিনি বিশ্বস্ত ও কার্যকর ব্যাটসম্যান হিসেবে নিজের পরিচয় দিতেন।
তালপাতার পাণ্ডুলিপি
তামিলনাড়ু
১৯৯৭ সালে "ইউনাইটেড নেশনস এডুকেশনাল সায়েন্টিফিক অ্যান্ড কালচারাল অর্গানাইজেশন" (ইউনেস্কো) তামিল মেডিকেল পাণ্ডুলিপি সংগ্রহকে "মেমোরি অফ দ্য ওয়ার্ল্ড রেজিস্টার" এর অংশ হিসেবে স্বীকৃতি দেয়। ইতিহাস সঞ্চয় করার জন্য পাম পাতার পাণ্ডুলিপি ব্যবহারের খুব ভালো উদাহরণ হল টলকপ্পিয়াম নামে তামিল ব্যাকরণ বই যা খ্রিস্টপূর্ব ৩য় শতাব্দীর কাছাকাছি লেখা হয়েছিল। "তামিল হেরিটেজ ফাউন্ডেশন" এর নেতৃত্বে বিশ্বব্যাপী ডিজিটালাইজেশন প্রকল্প ইন্টারনেটের মাধ্যমে ব্যবহারকারীদের কাছে প্রাচীন তালপাতার পাণ্ডুলিপির নথি সংগ্রহ, সংরক্ষণ ও ডিজিটাইজ করে।
আফতাব গুল
প্রথম-শ্রেণীর ক্রিকেট
উদ্বোধনী ব্যাটসম্যান আফতাব গুল ১৯৬৪-৬৫ মৌসুম থেকে ১৯৭৭-৭৮ মৌসুম পর্যন্ত পাকিস্তানের মাটিতে অনেকগুলো প্রথম-শ্রেণীর খেলায় অংশ নিয়েছেন। ১৯৬৮-৬৯ মৌসুমে প্রথম-শ্রেণীর ক্রিকেটের প্রথম খেলোয়াড় হিসেবে রাজনৈতিক কর্মকাণ্ডে অংশগ্রহণের কারণে জামিনে মুক্ত হয়ে খেলেন। ছাত্র নেতা ছিলেন তিনি। বলা হয়ে থাকে যে, পাকিস্তানি ক্রিকেট কর্মকর্তারা তাকে দলের বাইরে রেখে লাহোর টেস্ট চালাতে সাহস পাচ্ছিলেন না। ১৯৬৮-৬৯ মৌসুমে রাজনৈতিক অস্থিরতার মধ্যে তাকে শুরুতে টেস্ট দলে রাখা হয়েছিল। তবে, ছাত্রনেতা হওয়ায় ক্রিকেটের দিকে কম নজর দিয়েছিলেন।
তালপাতার পাণ্ডুলিপি
জাভা ও বালি
ইন্দোনেশিয়ায় তালপাতার পাণ্ডুলিপিকে বলা হয় লন্তর। ইন্দোনেশিয়ান শব্দটি হল পুরাতন জাভাই রন্তলের আধুনিক রূপ। এটি দুটি পুরানো জাভাই শব্দের সমন্বয়ে গঠিত, যথা রন "পাতা" ও তাল " বোরাসাস ফ্ল্যাবেলিফার, পলমাইর পাম"। পাখার মতো ছড়িয়ে থাকা পলমাইর পামের পাতার আকৃতির কারণে এই গাছগুলি "পাখা গাছ" নামেও পরিচিত। রন্তল গাছের পাতা সর্বদা অনেক কাজে ব্যবহার করা হয়েছে, যেমন প্রলেপযুক্ত মাদুর, তালগুরের মোড়ক, জলের স্কুপ, অলঙ্কার, আচারের সরঞ্জাম ও লেখার উপাদান তৈরির জন্য। আজ, রন্তল লেখার শিল্প এখনও বালিতে টিকে আছে, বালিনী ব্রাহ্মণ হিন্দু গ্রন্থগুলিকে পুনঃলিখন করার পবিত্র দায়িত্ব হিসাবে পালন করেছেন।
আফতাব গুল
আন্তর্জাতিক ক্রিকেট
সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন আফতাব গুল। ২১ ফেব্রুয়ারি, ১৯৬৯ তারিখে লাহোরে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৮ জুলাই, ১৯৭১ তারিখে লিডসে একই দলের বিপক্ষে সর্বশেষ টেস্টে অংশ নেন তিনি।
তালপাতার পাণ্ডুলিপি
জাভা ও বালি
প্রাচীন জাভা, ইন্দোনেশিয়া থেকে পাওয়া অনেক পুরানো পাণ্ডুলিপি রন্তল তালপাতার পাণ্ডুলিপিতে লেখা ছিল। মজপহিৎ সময়কালে ১৪ থেকে ১৫ শতকের তারিখের পাণ্ডুলিপি। কিছু আরও আগে পাওয়া গেছে, যেমন অর্জুনবিওয়াহ, স্মর্দাহন,  নগরকৃতাগম ও কাকাউইন সুতাসোমা, যেগুলো  বালি ও লম্বকের প্রতিবেশী দ্বীপে আবিষ্কৃত হয়েছিল। এটি পরামর্শ দেয় যে তালপাতার পাণ্ডুলিপি সংরক্ষণ, অনুলিপি ও পুনর্লিখনের ঐতিহ্য শতাব্দী ধরে অব্যাহত ছিল। অন্যান্য তালপাতার পাণ্ডুলিপির মধ্যে রয়েছে সুন্ডা ভাষার কাজ: কারিতা পারহায়াঙ্গন, সাংঘ্যং সিক্সকান্দাং কারেশিয়ান ও বুজাংগা মানিক।
অমর্ত্য সেন
অমর্ত্য সেন (জন্ম: ৩ নভেম্বর ১৯৩৩) অর্থনীতিতে নোবেল স্মারক পুরস্কার বিজয়ী একজন ভারতীয় বাঙালি অর্থনীতিবিদ ও দার্শনিক। দুর্ভিক্ষ, মানব উন্নয়ন তত্ত্ব, জনকল্যাণ অর্থনীতি ও গণদারিদ্রের অন্তর্নিহিত কার্যকারণ বিষয়ে গবেষণা এবং উদারনৈতিক রাজনীতিতে অবদান রাখার জন্য ১৯৯৮ সালে তিনি অর্থনৈতিক বিজ্ঞানে ব্যাংক অফ সুইডেন পুরস্কার (যা অর্থনীতির নোবেল পুরস্কার হিসেবে পরিচিত) লাভ করেন। অমর্ত্য সেনই জাতিসংঘের বিভিন্ন দেশের শিক্ষা এবং মানব সম্পদ উন্নয়ন সম্পর্কে ধারণা পাওয়ার জন্য মানব উন্নয়ন সূচক আবিষ্কার করেন। তিনিই প্রথম মার্কিন যুক্তরাষ্ট্রের নাগরিক না হয়েও ন্যাশনাল হিউম্যানিটিস মেডালে ভূষিত হন।
আফতাব গুল
আন্তর্জাতিক ক্রিকেট
১৯৭১ সালে দলের সাথে ইংল্যান্ড গমন করেন। এ সফরে তিনি ঐ সফরে ৪১.১৬ গড়ে ১১৫৪ রান সংগ্রহ করেছিলেন। বার্মিংহামের এজবাস্টন ক্রিকেট গ্রাউন্ডে সিরিজের প্রথম টেস্টের প্রথম ওভারে অ্যালান ওয়ার্ডের বলে মাথায় আঘাতপ্রাপ্ত হন। এরফলে তাকে রিটায়ার হার্ট হতে হয়। এ আঘাতের পরদিন বিবিসিতে ব্রায়ান জনস্টন জনপ্রিয় মন্তব্য করেন। তিনি বলেন, ‘গুলের সবকিছুই ঠিক আছে। আজ সকালে চিকিৎসক তার মাথা দেখেছেন ও আঘাতের কোন চিহ্ন মাথায় খুঁজে পাননি।’ এছাড়াও, ১৯৭৪ সালে ইংল্যান্ড গমন করেছিলেন। এ সফরে কম সফলতা পান ও কোন টেস্টে তাকে খেলানো হয়নি।
অমর্ত্য সেন
বর্তমানে তিনি টমাস ডাব্লিউ ল্যামন্ট বিশ্ববিদ্যালয়ের সম্মানসূচক অধ্যাপক এবং হার্ভার্ড বিশ্ববিদ্যালয়ের দর্শন বিভাগের অধ্যাপক হিসাবে কর্মরত আছেন। তিনি হার্ভার্ড সোসাইটি অফ ফেলোস, ট্রিনিট্রি কলেজ, অক্সব্রিজ এবং ক্যামব্রিজের একজন সিনিয়র ফেলো। এছাড়াও তিনি ১৯৯৮ থেকে ২০০৪ সাল পর্যন্ত ক্যামব্রিজের ট্রিনিটি কলেজের মাস্টার হিসেবে কর্মরত ছিলেন। বর্তমানে তিনি অলাভজনক প্রতিষ্ঠান হেলথ ইমপ্যাক্ট ফান্ডের অ্যাডভাইজরি বোর্ড অব ইনসেন্টিভ ফর গ্লোবাল হেল্থ্ এর সদস্য। তিনিই প্রথম ভারতীয় শিক্ষাবিদ যিনি একটি অক্সব্রিজ কলেজের প্রধান হন। এছাড়াও তিনি প্রস্তাবিত নালন্দা আন্তর্জাতিক বিশ্ববিদ্যালয়ের উপাচার্য হিসাবেও কাজ করেছেন।
আফতাব গুল
আন্তর্জাতিক ক্রিকেট
প্রথম-শ্রেণীর ক্রিকেটে বেশ সফলতার স্বাক্ষর রাখলে ক্রিকেটের বৃহৎ আসরে নিজেকে মেলে ধরতে পারেননি তিনি। ছয় টেস্টে অংশ নিয়ে তিনি মাত্র ৩৩ রানের সর্বোচ্চ ইনিংস খেলতে সমর্থ হয়েছিলেন।
অমর্ত্য সেন
অমর্ত্য সেনের লিখিত বই বিগত চল্লিশ বছর ধরে প্রায় তিরিশটি ভাষায় অনূদিত হয়েছে। তিনি ইকোনমিস্ট ফর পিস অ্যান্ড সিকিউরিটির একজন ট্রাষ্টি। ২০০৬ সালে টাইম ম্যাগাজিন তাকে অনূর্ধ্ব ষাট বছর বয়সী ভারতীয় বীর হিসেবে চিহ্নিত করেছে এবং ২০১০ সালে তাকে বিশ্বের ১০০ প্রভাবশালী ব্যক্তির তালিকায় স্থান দেওয়া হয়। নিউ স্টেট্সম্যান ম্যাগাজিন তাকে বিশ্বের ৫০ সবচেয়ে গুরুত্বপূর্ণ প্রভাবশালী ব্যক্তির তালিকায় স্থান দেয়।
আফতাব গুল
ব্যক্তিগত জীবন
পেশায় তিনি আইনজীবী। ২০১০ সালের শুরুতে ক্রিকেটার সালমান বাটকে পাকিস্তানের ক্রিকেটে পাতানো খেলার কেলেঙ্কারীতে সম্পৃক্ত থাকার কথা জানান।
অমর্ত্য সেন
শৈশব
অমর্ত্য সেনের জন্ম শান্তিনিকেতনে মাতামহ ক্ষিতিমোহন সেনের 'পর্ণকুটীরে'। তার আদি নিবাস বর্তমান বাংলাদেশের রাজধানী ঢাকার মানিকগঞ্জে। রবীন্দ্রনাথ ঠাকুর তার নাম রেখেছিলেন অমর্ত্য, যার অর্থ অমর বা অবিনশ্বর। অমর্ত্য সেন একটি সম্ভ্রান্ত বৈদ্যব্রাহ্মণ পরিবারে জন্মগ্রহণ করেছিলেন। তার মাতামহ আচার্য ক্ষিতিমোহন সেন ছিলেন প্রাচীন ভারতীয় সাহিত্যের একজন পণ্ডিত এবং রবীন্দ্রনাথ ঠাকুরের সহযোগী। এছাড়া, তিনি সংস্কৃত ভাষার অধ্যাপক এবং বিশ্বভারতী বিশ্ববিদ্যালয়ের দ্বিতীয় উপাচার্যও ছিলেন। ক্ষিতিমোহন সেনের তিন ভ্রাতষ্পুত্রের মধ্যে সুকুমার সেন ভারতের প্রথম নির্বাচন কমিশনার, অমিয় সেন একজন প্রসিদ্ধ ডাক্তার এবং ব্যারিস্টার অশোক কুমার সেন, সাংসদ. ছিলেন ভারতের কেন্দ্রীয় আইন ও বিচার মন্ত্রণালয়ের একজন সাবেক ক্যাবিনেট মন্ত্রী। অমর্ত্য সেনের বাবা অধ্যাপক আশুতোষ সেন এবং মা অমিতা সেন(আশ্রমকন্যা), দুজনই ঢাকার মানিকগঞ্জে জন্মগ্রহণ করেন। আশুতোষ সেন ঢাকা বিশ্ববিদ্যালয়ের রসায়ন বিভাগের অধ্যাপক এবং পরবর্তীকালে ওয়েস্ট বেঙ্গল পাবলিক সার্ভিস কমিশনের চেয়ারম্যান হিসেবে দিল্লিতে কর্মরত ছিলেন। পিতামহ সারদাপ্রসাদ সেন ছিলেন জেলা ম্যাজিস্ট্রেট।
শিক্ষাজীবন
১৯৪১ সালে অমর্ত্য সেন তার শিক্ষাজীবন শুরু করেন সেইন্ট গ্রেগরী উচ্চ বিদ্যালয় এ। দেশ ভাগের পরে তারা ভারতে চলে এলে, অমর্ত্য সেন বিশ্বভারতী বিশ্ববিদ্যালয় স্কুলে ভর্তি হন। ১৯৫৩ সালে তিনি কলকাতার প্রেসিডেন্সি কলেজ থেকে অর্থনীতিতে প্রথম শ্রেণিতে প্রথম হয়ে বি.এ ডিগ্রি অর্জন করেন। ওই বছরই তিনি কেমব্রিজ বিশ্ববিদ্যালয়ের ট্রিনিটি কলেজে পড়তে যান। ১৯৫৬ সালে তিনি প্রথম শ্রেণীতে বি.এ (সম্মান) ডিগ্রি অর্জন করেন। সেই বছরই তিনি ক্যামব্রিজ মজলিসের প্রেসিডেন্ট নির্বাচিত হন। তিনি ট্রিনিটি কলেজে স্নাতকের ছাত্র থাকা অবস্থাতেই ব্রিটিশ রয়্যাল সোসাইটির ফেলো প্রশান্ত চন্দ্র মহলনবীশের সাথে দেখা করেন। তিনি অমর্ত্য সেনের সাথে মিলিত হয়ে অভিভূত হন এবং পরবর্তীকালে কলকাতা ফিরে এসে তৎলালীন পশ্চিমবঙ্গের শিক্ষামন্ত্রী ত্রিগুনা সেনের কাছে অমর্ত্য সেনের জন্য সুপারিশ করেন। ত্রিগুনা সেন তখন জাতীয় কাউন্সিলে যাদবপুর বিশ্ববিদ্যালয় প্রতিষ্ঠার জন্য কাজ করছিলেন।
ক্যামব্রিজের টিনিট্রি কলেজে পি.এইচ.ডি ডিগ্রির জন্য ভর্তি হয়ে দুই বছরের ছুটিতে কলকাতা ফিরলে সাথে সাথে ত্রিগুনা সেন তাকে সদ্য প্রতিষ্ঠিত যাদবপুর বিশ্ববিদ্যালয়ের অধ্যাপক এবং অর্থনীতি বিভাগের প্রতিষ্ঠাতা প্রধান হিসেবে নিয়োগ করেন। অমর্ত্য সেনই ছিলেন ভারতের ইতিহাসে সর্বকনিষ্ঠ (২৩ বছর) অধ্যাপক এবং বিভাগীয় প্রধান। যাদবপুর বিশ্ববিদ্যালয়ে অধ্যাপনাকালীন তিনি বেনারস হিন্দু বিশ্ববিদ্যালয়ের অধ্যাপক এবং তাত্ত্বিক অমিয়কুমার দাশগুপ্তকে তার অধীক্ষক (সুপারভাইজার) হিসেবে পেয়েছিলেন। পূর্ণ দুই বছর যাদবপুর বিশ্ববিদ্যালয়ে অধ্যাপনা করার পর ১৯৫৯ সালে তিনি ট্রিনিট্রি কলেজে তার পি.এইচ.ডি ডিগ্রি শেষ করার জন্য ফিরে যন।
যদিও দর্শনের প্রতি তার এই আগ্রহ অনেক আগেই তার কলেজ জীবন থেকে শুরু হয়েছিল। প্রেসিডেন্সি কলেজে তিনি নিয়মিত দর্শন চর্চা এবং এর উপর বিতর্কে অংশগ্রহণ করতেন।
অমর্ত্য সেনের জন্য কেমব্রিজ একটি যুদ্ধক্ষেত্রে পরিণত হয়েছিল। সেখানে কেইনসিয়ান অর্থনীতির পক্ষাবলম্বী ও কেইনসের অবদান সমর্থনকারীদের সাথে নিও-ক্লাসিক্যাল ও কেইনসের বিরোধীদের সাথে বিতর্ক লেগেই থাকত। সৌভাগ্যবশত অমর্ত্য সেনের সাথে দুই পক্ষের সম্পর্কই ভালো ছিল এবং ট্রিনিট্রি কলেজে সহনশীল এবং গণতান্ত্রিক পরিবেশ বজায় থাকত। বি.এ শেষ করার পর পি.এইচ.ডি গবেষণার জন্য অমর্ত্য সেনকে সম্পূর্ণ ভিন্নধর্মী একটি বিষয়ের চয়ন করতে হয়। তিনি জন রবিনসনের অধীনে অর্থনীতির বিকল্প কৌশলের উপর তার গবেষণাপত্র দাখিল করেন। জন রবিনসন ছিলেন অত্যন্ত মেধাবী কিন্তু কিছুটা অসহনশীল এবং নব্য-কেইনসিয়ান ধারণায় বিশ্বাসী ছিলেন। কুয়েন্টিন স্কিনারের মতে অমর্ত্য সেন কেমব্রিজ অ্যাপোস্টলস নামক একটি গোপন সংঘের সদস্য ছিলেন।
শিক্ষকতা
অমর্ত্য সেন মাত্র ২৩ বছর বয়সে যাদবপুর বিশ্ববিদ্যালয় এর অর্থনীতি বিভাগের প্রতিষ্ঠাতা এবং পূর্ণ অধ্যাপক হিসেবে নিযুক্ত হন। ১৯৬০-৬১ সালে ম্যাসাচুসেট্‌স ইনস্টিটিউট অফ টেকনোলজি, স্ট্যানফোর্ড বিশ্ববিদ্যালয়, কর্নেল বিশ্ববিদ্যালয়, ইউনিভার্সিটি অব ক্যালিফোর্নিয়া অ্যাট বার্কলেতে ভিজিটিং অধ্যাপক ছিলেন। বর্তমানে হার্ভার্ড বিশ্ববিদ্যালয়ের ল্যামন্ট প্রফেসর হিসেবে কর্মরত। ১৯৭২ সালে তিনি লন্ডন স্কুল অফ ইকোনমিক্স এ অধ্যাপক হিসেবে যোগ দেন। কেমব্রিজ বিশ্ববিদ্যালয় ১৯৭৭ থেকে ১৯৮৬ সাল পর্যন্ত তিনি অক্সফোর্ড বিশ্ববিদ্যালয়ে শিক্ষকতা করেছেন। অমর্ত্য সেনের লেখা গ্রন্থাবলি ৩০টিরও বেশি ভাষায় অনূদিত হয়েছে।
রাজনৈতিক আদর্শ
১৯৫২-৫৩ সালে কলেজ ইউনিয়নে বামপন্থী ধারায় আকৃষ্ট ছিলেন বলে স্বীকার করেন।
সম্মাননা
অমর্ত্য সেন ১০২টি সম্মানসূচক ডিগ্রি লাভ করেছেন। তিনি ১৯৯৮ সালে অর্থনীতিতে নোবেল স্মারক পুরস্কার অর্জন করেছেন।
এছাড়াও, ৩০ ডিসেম্বর, ২০১১ সালে অমর্ত্য সেনকে বাংলা ভাষার ধারক ও বাহক হিসেবে বাংলা একাডেমী তাদের বার্ষিক সাধারণ সভায় সম্মানসূচক ফেলোশিপ প্রদান করে।
আইফোন ৫সি
আইফোন ৫সি হলো একটি স্মার্টফোন যা অ্যাপল ইনকর্পোরেটেড দ্বারা নকশা ও বাজারজাত করা হয়েছে। এটি আইফোনের ৬ষ্ঠ প্রজন্মের অংশ। ডিভাইসটি ১০ সেপ্টেম্বর, ২০১৩, এ উন্মোচন করা হয়েছিল এবং ২০ সেপ্টেম্বর, ২০১৩,  এর উচ্চতর প্রতিরূপ, আইফোন ৫এস মুক্তি পায়। আইফোন ৫সি নামের "সি" এর অর্থ হলো ইংরেজি কালার, বাংলায় রঙ।
বাংলাদেশ ও জিম্বাবুয়ের মধ্যকার টেস্ট ম্যাচের তালিকা
বাংলাদেশ এবং জিম্বাবুয়ে ক্রিকেট দল ২০০১ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি ১৫ নভেম্বর, ২০১৮ তারিখ পর্যন্ত মোট ১৬টি টেস্টে একে-অপরের মুখোমুখি হয়। তন্মধ্যে বাংলাদেশ ৬টি টেস্টে জয় পেয়েছে ও ৩টি টেস্টে ড্র করেছে। বাদবাকী ৭টি খেলাতেই জিম্বাবুয়ে দল জয়ী হয়।
টেস্টের তালিকা
১৫ নভেম্বর, ২০১৮ইং পর্যন্ত বাংলাদেশ-জিম্বাবুয়ের মধ্যকার টেস্টের তালিকা নিম্নরূপ:
লইশরাম জ্যোতিন সিং
মেজর ডা: লইশরাম জ্যোতিন সিং, এসি ছিলেন ভারতীয় সেনাবাহিনীর আর্মি মেডিকেল কর্পসের একজন কর্মকর্তা, যিনি কাবুলে ভারতীয় দূতাবাসে হামলার সময় আত্মঘাতী বোমা হামলার বিরুদ্ধে লড়াই করে শহীদ হয়েছিলেন। মেজর সিংহকে ২৬ শে জানুয়ারী, ২০১১- এ ভারতীয় সশস্ত্র বাহিনীর সর্বোচ্চ শান্তিকালীন বীরত্বের পুরস্কার অশোক চক্র দ্বারা মরণোত্তর ভূষিত করা হয়েছিল।
জীবনী
ডান|থাম্ব| লইশরাম জ্যোতিন সিং এর ভাই ২৬ জানুয়ারী ২০১১-তে রাষ্ট্রপতি প্রতিভা পাতিলের কাছ থেকে অশোকচক্র গ্রহণ করেন। লইশরাম সিং ১৯৭২ সালে ভারতের মণিপুরে একটি হিন্দু মেটেই পরিবারে জন্মগ্রহণ করেছিলেন। ২০০৩ এর ১৫ ফেব্রুয়ারি, তিনি একটি স্বল্প-পরিষেবা কমিশনে আর্মি মেডিকেল কর্পস-এ একজন ক্যাপ্টেন হিসেবে নিযুক্ত হন। ২০০৫ সালের ১৫ ফেব্রুয়ারি তাঁকে মেজর পদোন্নতি দেওয়া হয়, এবং ২৬ এপ্রিল থেকে কার্যকরভাবে স্থায়ী কমিশনে নিযুক্ত হন
সিংকে ২০১০ সালে কাবুলে ভারতীয় দূতাবাসে পোস্ট করা হয়েছিল। তাঁর পোস্টিংয়ের মাত্র তেরো দিন পরে, ২৬ শে ফেব্রুয়ারি, ২০১০ এ একটি আত্মঘাতী বোমা হামলাকারী সেখানে রক্ষিত আবাসিক প্রাঙ্গণে হামলা চালিয়েছিল। মেজর সিং সন্ত্রাসীকে নিরস্ত্র করে মুখোমুখি করেছিলেন কিন্তু তিনি শেষপর্যন্ত সেখানে শহীদ হন। অনুকরণীয় সাহস, আত্মবলিদান, নিঃস্বার্থতা ও বীরত্বপূর্ণ কাজের জন্য তাঁকে অশোকচক্র দ্বারা ভূষিত করা হয়েছিল, ফলস্বরূপ তাঁর আত্মাহুতি, তাঁর ১০ জন সহকর্মীকে উদ্ধার করেছিলেন
দেশি কামিলা
দেশি কামিলা (বৈজ্ঞানিক নাম: Congresox talabonoides) (ইংরেজি: Indian pike conger) Muraenesocidae পরিবারের Congresox গণের একটি স্বাদুপানির মাছ।
বর্ণনা
দেশি কামিলার দেহ মোটা, শক্তিশালী এবং সাপের ন্যায়। মুখ বেশ লম্বা, মুখব্যাদান চোখের পিছন পর্যন্ত প্রসারিত। এরা দেখতে সোনালী হলুদ বর্ণের। এই মাছের সর্বোচ্চ দৈর্ঘ্য ১৮০ সেমি উল্লেখ করা হয়েছে।
বিস্তৃতি
এই প্রজাতির মাছ ইন্দো-পশ্চিম প্রশান্ত মহাসাগর, বঙ্গোপসাগর থেকে ইন্দোনেশিয়া পর্যন্ত বিস্তৃত অঞ্চলে পাওয়া যায়।
অর্থনৈতিক গুরুত্ব
দেশি কামিলা প্রজাতিকে অর্থনৈতিক গুরুত্বের দিক দিয়ে প্রথম সারির মাছ হিসাবে উল্লেখ করা হয়েছে (এটি বাণিজ্যিকভাবে আহোরিত হয় এবং উচ্চ বাজার মূল্য থাকে)। প্রধানত রাতের বেলা ‘লংলাইন’, ট্রল' বা 'ডিপ' নেট, এর সাহায্যে এদের ধরা হয়। এই মাছ টাটকা অবস্থায় বাজারজাত করা হয়। এই মাছের একটা ক্ষুদ্র অংশ জাপান, হংকং এবং সিঙ্গাপুরে রপ্তানী হয়। অন্যান্য প্রজাতি অপেক্ষা তুলনামূলক ভাবে এদেরকে কম পাওয়া যায়।
বাস্তুতান্ত্রিক ভূমিকা
উপকূলীয় জলজ বাস্তুতন্ত্রে এই মাছগুলো তলদেশের মাছ শিকার করে পরিবেশের ভারসাম্য রক্ষায় গুরুত্বপূর্ণ ভূমিকা রাখে।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।
স্বভাব ও আবাসস্থল
এরা নিশাচর, মোহনা ও নদীর তলদেশে বাস করে। জোয়ার-ভাঁটার সময় নদীর উপরে আসে। এরা তলদেশের ছোট মাছ খায়।
মুহাম্মদু ফসল
মুহাম্মদু নাইজার মুহাম্মদ ফসল (Mohammadu Fasal; জন্ম: ৩০ এপ্রিল ১৯৯০; মুহাম্মদু ফসল নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কার পেশাদার ফুটবল লিগের শীর্ষ স্তর শ্রীলঙ্কা সুপার লিগের ক্লাব কলম্বো এবং শ্রীলঙ্কা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
২০১৪–১৫ মৌসুমে, শ্রীলঙ্কান ক্লাব এয়ার ফোর্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; এয়ার ফোর্সের হয়ে দুই মৌসুম খেলার পর ২০১৫–১৬ মৌসুমে তিনি রিনাউনে যোগদান করেছেন। ২০১৮–১৯ মৌসুমে, তিনি রিনাউন হতে কলম্বোয় যোগদান করেছেন। ২০১৪ সালে, ফসল শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ২২ ম্যাচে ১টি গোল করেছেন।
প্রারম্ভিক জীবন
মুহাম্মদু নাইজার মুহাম্মদ ফসল ১৯৯০ সালের ৩০শে এপ্রিল তারিখে শ্রীলঙ্কায় জন্মগ্রহণ করেছেন।
আন্তর্জাতিক ফুটবল
২০১৪ সালের ২৪শে অক্টোবর তারিখে, মাত্র ২৪ বছর ৫ মাস ২৪ দিন বয়সে, ফসল বাংলাদেশের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। উক্ত ম্যাচের ৫৯তম মিনিটে মধ্যমাঠের খেলোয়াড় ধনঞ্জু মধুসন ডি সিলভার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ১–১ গোলে ড্র হয়েছিল। শ্রীলঙ্কার হয়ে অভিষেকের বছরে ফসল সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর ১০ মাস ৫ দিন পর, শ্রীলঙ্কার জার্সি গায়ে প্রথম গোলটি করেছেন; ২০১৮ সালের ২৯শে আগস্ট তারিখে, বাংলাদেশের বিরুদ্ধে ম্যাচের একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ২০১৯ সালের ১৫ই অক্টোবর তারিখে, ২০২২ ফিফা বিশ্বকাপ বাছাইপর্বে লেবাননের বিরুদ্ধে অনুষ্ঠিত ম্যাচে তিনি শ্রীলঙ্কার হয়ে প্রথমবারের মতো অধিনায়কের দায়িত্ব পালন করেছেন, ম্যাচটি শ্রীলঙ্কা ৩–০ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট সময় খেলেছিলেন।
মোহাম্মদ সেলিম
মোহাম্মদ সেলিম (জন্ম: ১৫ অক্টোবর, ১৯৮১) খুলনার ফেরিঘাট এলাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি।
প্রারম্ভিক জীবন
বাংলাদেশ অনূর্ধ্ব-১৯ ক্রিকেট দলে খেলেছেন। ঘরোয়া ক্রিকেটে ২০০০-০১ মৌসুমে খুলনা বিভাগের প্রতিনিধিত্ব করেছেন তিনি। এ সময় দল নির্বাচকমণ্ডলীর মর্জির উপর নির্ভর করে দল গঠিত হতো। ২০০৩ সালের বিশ্বকাপ বিতর্ক এবং পরবর্তীতে দক্ষিণ আফ্রিকা ও ভারতকে নিয়ে অনুষ্ঠিত ত্রি-দেশীয় সিরিজে ব্যর্থতার বিষয়ে বিসিবি মাসুদকে দলের বাইরে রাখে। ২০০৩ সালে সাবেক জাতীয় অধিনায়ক খালেদ মাসুদের স্থলাভিষিক্ত হন তিনি। খালেদ মাসুদকে পুনরায় জাতীয় দলে নিয়ে আসা হলে তাকে বাদ দেয়া হয়। এরপর ২০০৮-০৯ মৌসুম পর্যন্ত খুলনা দলের পক্ষে খেলেন।
খেলোয়াড়ী জীবন
১৭ এপ্রিল, ২০০৩ তারিখে একমাত্র ওডিআইয়ে অভিষেক ঘটে তার। দক্ষিণ আফ্রিকার বিপক্ষে ঐ খেলায় তিনি একটিমাত্র ডিসমিসাল করেন।
২৪ এপ্রিল, ২০০৩ তারিখে সফরকারী দক্ষিণ আফ্রিকার বিপক্ষে তার টেস্ট অভিষেক ঘটে। চট্টগ্রামে অনুষ্ঠিত দুই টেস্ট সিরিজের প্রথম টেস্টের প্রথম ইনিংসে তিনি অপরাজিত ১৬) রান তুলেন। দ্বিতীয় ইনিংসে পল অ্যাডামসের বলে শূন্য রানে এলবিডব্লিউর শিকার হন। এরপর দক্ষিণ আফ্রিকার ইনিংসে অধিনায়ক গ্রেইম স্মিথকে তাপস বৈশ্যের বলে ১৬ রানে কট নিয়ে বিদায় করেন। ঐ টেস্টে অভিষেক ঘটা দক্ষিণ আফ্রিকান অ্যালান ডসন, চার্ল উইলোবি ও জ্যাক রুডল্‌ফের তোপের মুখে বাংলাদেশ দল ইনিংস ও ৬০ রানে পরাজিত হয়েছিল। এরপর ঢাকায় অনুষ্ঠিত ১ মে, ২০০৩ তারিখে একই দলের বিপক্ষে সর্বশেষ টেস্টে অংশ নেন। সিরিজে তিনি মাত্র ৪৯ রান তুলতে সক্ষম হন।
নাটোরের চৌধুরী বংশ
ইতিহাস
পরিবারটি আমানুল্লাহ খানের বংশধর, একজন আফগান মুসলিম সম্ভ্রান্ত ব্যক্তি যিনি ১৮ শতকের গোড়ার দিকে বর্ধমান, বেঙ্গল সুবাহে তার ছেলে আজম খানের সাথে বসতি স্থাপন করেছিলেন। মুহম্মদ জামান খান নাটোর আদালতের নাজির নিযুক্ত হওয়ার পর এবং সেই জেলায় প্রচুর জমি প্রদানের পর পরিবারটি উত্তরবঙ্গের নাটোরে চলে আসে।
তার মৃত্যুর পর, তার পুত্র দোস্ত মুহম্মদ খান তার স্থলাভিষিক্ত হন, যিনি নাটোরের খোলাবাড়িয়া, পিপরুল এবং কালাম অঞ্চল জুড়ে জমিদারি সম্প্রসারণ করেছিলেন। ১৭৮৭ সালে কোম্পানি রাজ তাকে চৌধুরী উপাধি প্রদান করে। খান পরিবারের আদি উপাধি।  দোস্ত মুহম্মদ খান চৌধুরী বাঘার মুতাওয়াল্লীর কন্যাকে বিয়ে করেন, এবং তার জ্যেষ্ঠ পুত্র মুহাম্মদ আলী খান চৌধুরী স্থলাভিষিক্ত হন।
মোহাম্মদ আলী খান চৌধুরীর দুই ছেলে ছিল; রশিদ ও এরশাদ। রশিদ আলী খান চৌধুরী তার পিতার কাছ থেকে জমিদারি উত্তরাধিকার সূত্রে পেয়েছিলেন এবং সবচেয়ে উল্লেখযোগ্যভাবে ১৮৬২ সালে রশিদ অ্যাংলো-পার্সিয়ান স্কুল প্রতিষ্ঠা করেন। তার স্থলাভিষিক্ত হন তার ছোট ভাই এরশাদ আলী খান চৌধুরী, যিনি একজন উল্লেখযোগ্য রাজনীতিবিদ এবং বঙ্গীয় আইন পরিষদের সদস্য ছিলেন। তিনি ১৮৯১ সাল থেকে নাটোর পৌরসভার চেয়ারম্যান হিসেবে দায়িত্ব পালন করেন এবং নাটোরের উন্নয়নের জন্য তাকে ব্যাপকভাবে কৃতিত্ব দেওয়া হয়। ১৯০৩ সালে, এরশাদ আলী খান চৌধুরী রাজশাহীতে মুসলিম শিক্ষা সমিতির প্রথম অধিবেশনে সভাপতিত্ব করেন। ১৯০৬ সালে সর্বভারতীয় মুসলিম লীগ প্রতিষ্ঠার পর, তিনি এর নাটোর শাখার উদ্বোধক চেয়ারম্যান নিযুক্ত হন। এছাড়াও তিনি বেঙ্গল ম্যানেজমেন্ট কনফারেন্স এবং রাজশাহী জেলা বোর্ডের সদস্য এবং মোহামেডান লিটারারি সোসাইটি এবং আঞ্জুমান-ই-ইসলামিয়া সংগঠনের সমর্থক ছিলেন।
১৯২৮ সালে এরশাদ আলী খান চৌধুরীর মৃত্যুর পর, তার পুত্র আশরাফ আলী খান চৌধুরী তার স্থলাভিষিক্ত হন। আশরাফের মা, মাসিরুন্নেসা খানুম ছিলেন শাহজাদপুরের জমিদারের একমাত্র সন্তান এবং তিনি শেষ পর্যন্ত শাহজাদপুর জমিদারির উত্তরাধিকারী হন। তিনি তার পিতার মতো একজন মুসলিম লীগ রাজনীতিবিদ ছিলেন এবং বঙ্গীয় আইনসভার ডেপুটি স্পিকার হিসেবেও দায়িত্ব পালন করেন।
তার
মূলত ধাতুর তৈরি লম্বা, সরু, বেলনাকৃতি ও নমনীয়তা গুণ সম্পন্ন একক সুতা বা দড়ি তথা রডকে তার বলা হয়। এটি গাঠনিক লোড যেমন— কোন কিছু বাঁধাইয়ের কাজ ছাড়াও তড়িৎ ও টেলিযোগাযোগ সংকেত আদান-প্রদানে ব্যবহার করা হয়। সাধারণত ছাঁচ (ডাই) বা ড্র প্লেটের সরু ছিদ্রপথে ধাতব খণ্ড টেনে টেনে তার তৈরি করা হয়। এই পদ্ধতিকে ড্রয়িং বলে। তারের ব্যাস পরিমাপে ওয়্যার গজ ব্যবহার করা হয়। এছাড়া বৈদ্যুতিক ক্যাবল ও বহুগুচ্ছাকার তারের দড়ি অর্থাৎ অনেকগুলো তার পেচিয়ে যে মোটা দড়ির ন্যায় তৈরি করা হয় তা বোঝাতেও কিছু ক্ষেত্রে 'তার' শব্দটি ব্যবহার করা হয়।
তার নিরেট কোর (একক নিরেট কাঠির ন্যায়), গুচ্ছ (stranded) অথবা বিনুনিযুক্ত হয়ে থাকে। প্রস্থের দিক (cross-section) থেকে তার সচরাচর বৃত্তাকার তৈরি করা হয়ে থাকে। তবে সৌন্দর্যগত কারণে কিংবা প্রযুক্তিগত সুবিধার্থে যেমন– লাউডস্পিকারের ভয়েস কয়েলের ক্ষেত্রে প্রস্থের দিকে বর্গাকার, ষড়ভুজাকার, চ্যাপ্টা আয়তাকার অথবা অন্যান্য আকৃতির তারও তৈরি করা হয়ে থাকে। প্রান্ত কাটা (Edge-wound) কয়েল স্প্রিং যেমন– স্লিঙ্কি খেলনা তৈরিতে বিশেষ ধরনের চ্যাপ্টা তার ব্যবহার করা হয়।
নির্বাত নল
থাম্ব|একটি নির্বাত নল নির্বাত নল বা বায়ুশূন্য নল হলো এক ধরনের কাচের নল, যার ভেতর থেকে সমস্ত বায়বীয় পদার্থ নিষ্কাশন করে ফেলা হয় এবং এতে একাধিক তড়িৎদ্বার স্থাপন করে এর ভেতরে ইলেকট্রনের প্রবাহ নিয়ন্ত্রণ করা হয়। আদি কম্পিউটার যন্ত্রগুলিতে নির্বাত নলগুলিকে সুইচ (বর্তনী সম্পূর্ণকারক-বিচ্ছিন্নকারক) কিংবা বিবর্ধক হিসেবে ব্যবহার করা হত। নির্বাত নলের ইংরেজি পারিভাষিক নাম ভ্যাকুয়াম টিউব (Vacuum tube)।
ইলেকট্রন বিজ্ঞানের যাত্রা শুরু হয় এডিসন ক্রিয়া আবিষ্কারের মধ্য দিয়ে। ব্রিটিশ পদার্থবিজ্ঞানী ফ্লেমিং ১৯০৪ সালে এডিসন ক্রিয়াকে কাজে লাগিয়ে প্রথম নির্বাত নল উদ্ভাবন করেন। ফ্লেমিংয়ের নির্বাত নলটি একমুখীকারক (রেকটিফায়ার) হিসেবে কাজ করে। এতে দুটি তড়িৎদ্বার (ইলেকট্রোড) ছিল বলে এর নাম দেয়া হয় দ্বি-তড়িৎদ্বার বা ডায়োড (Diode)।
দ্য ফরেস্ট ত্রি-তড়িৎদ্বার বা ট্রায়োড নামে একটি নির্বাত নল আবিষ্কার করেন, যাতে তিনটি তড়িৎদ্বার ছিল।
১৯২০-এর দশকে নির্বাত নল ব্যবহার করা হত। যেখানে এক প্রান্তে একটি উত্তপ্তকারক থাকত যা ধাতুকে উত্তপ্ত করত। ধাতুটি তাপ গ্রহণ করে ইলেকট্রন নিঃসরণ করত। শুধু উত্তপ্তকারকটিকে খোলা বা বন্ধ করা হত।
২০শ শতকের প্রথমার্ধে বেতার সম্প্রচার, দূরপাল্লার টেলিফোন তথা দূরালাপন সেবা, টেলিভিশন এবং একেবারে প্রথম দিককার ইলেকট্রনিক ডিজিটাল কম্পিউটার, এই সবগুলি প্রযুক্তিই নির্বাত নলের মাধ্যমে বাস্তবায়ন করা হয়। বিশেষ করে আদি কম্পিউটারগুলি নির্বাত নল দিয়ে তৈরি সবচেয়ে বৃহদাকার ব্যবস্থা ছিল। ২০শ শতকের দ্বিতীয়ার্ধে এসে প্রায় সমস্ত ব্যবহারিক ক্ষেত্রে এগুলিকে ট্রানজিস্টর নামক যন্ত্র দিয়ে প্রতিস্থাপিত করা হয়। এর পরেও টেলিভিশন ও কম্পিউটার মনিটরের মত চিত্র প্রদর্শক যন্ত্রাংশগুলিতে নির্বাত নলের ব্যবহার অব্যাহত থাকে; এগুলিকে ক্যাথোড রশ্মি নল বলা হত। এছাড়া অণুতরঙ্গ চুল্লী ও মহাশূন্যের কৃত্রিম উপগ্রহগুলিতে উচ্চ কম্পাঙ্কের সম্প্রচারক হিসেবে এগুলি আজও ব্যবহৃত হয়।
নীল নির্মোচন
নীল নির্মোচন বা নীল নিষ্কাশন বা ব্লু ডিসচার্জ (নীল টিকেট নামেও পরিচিত) হচ্ছে সামরিক চাকরি থেকে অব্যহতি দেওয়ার একটি প্রশাসনিক রূপ যা ১৯১৬ থেকে যুক্তরাষ্ট্রে প্রচলিত ছিলো। এটা সম্মানজনক বা অসম্মানজনক কোনটিই নয়। ব্লু টিকেট অচিরেই সামরিক সদস্যদের পদ থেকে অপসারণের জন্য কমান্ডারদের পছন্দের হয়ে ওঠে। এটা আফ্রো-আমেরিকানদের মধ্যে সামঞ্জস্যহীনতা তৈরী করে।
নীল নিষ্কাশনের শিকার হওয়া ব্যক্তিগণ বেসামরিক জীবনে বৈষম্যের শিকার হয়। ভেটেরান্স প্রশাসন তাদেরকে G. I. বিলের সুযোগ সুবিধা গুলো প্রদান করতে অস্বীকার করে। তাদের জন্য কর্মসংস্থানও খুব কঠিন হয়ে পড়ে কারণ নিয়োগকর্তারা নীল নিষ্কাশনের ঋণাত্মক দিক গুলো সম্পর্কে সচেতন ছিলো। এর বিপক্ষে তীব্র সমালোচনা শুরু হয়। বিশেষ করে ব্লাক প্রেস এই ব্যাপারে অধিক উচ্চকন্ঠ ছিলো কারণ মাত্রাতিরিক্ত আফ্রো-আমেরিকান সামরিক সদস্য এর শিকার হয়। কনগ্রেসে আলোচনা হয় এবং ১৯৪৭ সাল থেকে নীল নিষ্কাশন বাতিল করে নতুন দুটি শ্রেণী চালু করা হয়ঃ সাধারণ এবং অনাকাংক্ষিত।
ইতিহাস
পূর্বের দুটি অপসারণ নিয়মকে প্রতিস্থাপন করে ১৯১৬ সালে নীল নিষ্কাশন তৈরী হয়। আগের নিয়ম দুটি ছিলো অসম্মানজনক প্রশাসনিক চাকরিচ্যুতিকরণ এবং অশ্রেণীবিভক্ত চাকরিচ্যুতিকরণ । নামের সাথে এর আক্ষরিক মিলও ছিলো কারণ অপসারণের কথা নীল কাগজে লেখা থাকতো। একে অনেকসময় নীল টিকেট বলেও উল্লেখ করা হয়। প্রথমদিকে ১ম বিশ্বযুদ্ধে অংশ নেওয়া একজন সৈন্যকে এই ধরনের অপসারণ করা হয়। পরবর্তীতে আইনের মাধ্যমে এই ধরনের অপসারণ বিলুপ্ত ঘোষণা করা হয় এবং পূর্বে করা এই ধরনের সকল অপসারণকে সম্মানজনক অপসারণে উন্নীত করা হয়।
সমকামীতার সঙ্গে সম্পৃক্ততা
মার্কিন যুক্তরাষ্ট্রের সামরিক ইতিহাসে সমকামিতার দায়ে অভিযুক্ত ব্যক্তিদের কোর্ট মার্শালের মাধ্যমে বিচার, কারারুদ্ধকরণ এবং অসম্মানজনক অপসারণের সুদীর্ঘ ইতিহাস রয়েছে। তবে দ্বিতীয় বিশ্বযুদ্ধের কিছু সৈনিক এই অভিযোগে অভিযুক্ত হলে তা সামরিক আদালতের জন্য সিদ্ধান্ত নিতে সমস্যা সৃষ্টি করে এবং কিছু কমান্ডার এর বদলে প্রশাসনিক বরখাস্তের প্রচলন শুরু করেন। সামরিক বাহিনীতে সমকামীদের অবস্থান নিয়ে বেশ কিছু সংস্কার আন্দোলন চলার ফলে ১৯৪৬ সালে নীতি নির্দেশিকায় উল্লেখ করা হয় যে সমকামীদের সামরিক হাসপাতালে মনোরোগ বিশেষজ্ঞের অধীনে পরীক্ষা করতে হবে এবং ৬১৫-৩১৫ প্রবিধানের ৮ ধারা মোতাবেক চাকরির জন্য অনুপযোগী হিসেবে বরখাস্ত করা হবে। এই রেগুলেশনের অধীনে ঠিক কতজন সমকামী গে এবং লেসবিয়ানকে চাকরিচ্যুত করা হয়েছে সে হিসাব অজানা কিন্তু ১৯৪৬ সালে সেনাবাহিনীর অনুমান ৪৯,০০০ থেকে ৬৮,০০০ জন সেনা সদস্যকে বরখাস্ত করে। অন্যদিকে নৌবাহিনী প্রায় ৪,০০০ জনকে নীল টিকেটে অপসারণ করে। তবে এই অপসারণের মোট সময়কাল স্পষ্ট নয়। মনোরোগ বিশেষজ্ঞ যারা সমকামীতার অভিযোগে অভিযুক্ত ব্যক্তিদের পরীক্ষা করে তারা প্রথমদিকে এর প্রমাণ পেলে অভিযুক্তকে চাকরিচ্যুত করার সুপারিশ করতো । কিন্তু পরবর্তীতে তারা যখন বুঝতে পারে নীল টিকেটধারীরা বেসামরিক জীবনে কি পরিমাণ নিগ্রহের শিকার হয় তখন তারা সেনাবাহিনীর প্রতি এই প্রথা বাতিলের আহবান জানায়। ১৯৪৪ থেকে ১৯৪৬ সাল পর্যন্ত যুক্তরাষ্ট্রের সেনাবাহিনীর সার্জন জেনারেলের মনোরোগ পরামর্শক বিভাগের প্রধান হিসেবে কাজ করা উইলিয়াম সি. মেনিঞ্জার চেষ্টা চালান যাতে সামরিক বাহিনী সামরিক পরিষেবাকালীন সময়ে কোন সমকামী সদস্য যদি কোন প্রকার অপরাধ না করে থাকেন তবে তাদেরকে সম্মানজনক অপসারণ ইস্যু করে।
একটি সংবাদ সুত্র বলে যে প্রশাসনিক নীল নিষ্কাশনের উদ্দেশ্য হচ্ছে 'বরখাস্ত যা অসম্মানজনক নয় কিন্তু ব্যক্তির স্বভাব বা আচরণ যা তাকে চাকরির জন্য অনুপযুক্ত করে যা অনিচ্ছাকৃত, ফেরত সৈন্যদের যতদ্রুত সম্ভব বেসামরিক জীবনে ফিরিয়ে নেওয়া যায়ঃ অ-প্রতিবন্ধী সৈনিককে দ্রুত দেশের অর্থনৈতিক জীবনে ফিরে পেতে এবং তার নিজের ব্যক্তিগত সমস্যা যেমন বেকারত্ব, শিক্ষা বা আর্থিক সুযোগ ।
বৈষম্য
ভেটেরান্স অ্যাডমিনিস্ট্রেশন (ভিএ) নীল নিষ্কাশনের মাধ্যমে বরখাস্ত হওয়া ভেটেরানদের জি.আই. বিলের সুযোগ সুবিধা দিতে অস্বীকার করে কারণ এই বিলের নীতিমালায় অসম্মানজনক বরখাস্ত ব্যক্তিদের এই সুবিধা প্রদানের অনুমতি নেই। ১৯৪৫ সালে ভিএ সমকামিতার অভিযোগে বরখাস্তদের সুবিধা না দেওয়ার ব্যাপারে নির্দেশিক জারি করে। ২২ ডিসেম্বর ১৯৫৫ সালে ডিস্ট্রিক্ট অফ কলম্বিয়া সার্কিট রেমন্ড ডব্লিউ লংগারনেকার এর আপীল অস্বীকার করে যিনি নীল অপসারণের কারণে ভিএ এর বিল সুবিধা থেকে বঞ্চিত হন। মার্কিন যুক্তরাষ্ট্রের কোর্ট অভ আপিল এই ব্যাপারে হস্তক্ষেপ করে। কোর্ট খুঁজে পায় যে ভিএ সুবিধা প্রধানে অসামঞ্জত্যা করছে। আদালত মন্তব্য করে যে সুবিধা প্রদান অস্বীকার করতে পারবে যদি লংগারনেকার শুধুমাত্র অসম্মানজনকভাবে বরখাস্ত হয়ে থাকে।
ডান|থাম্ব|সিনেটর বেনেট চ্যাম্প ক্লার্ক যিনি জি.আই. বিলের একজন পৃষ্ঠপোষক এবং নীল নিষ্কাশনের শিকার ব্যক্তিদের সুবিধা প্রাপ্তিকে সমর্থন করেন। অধিকাংশ নিয়োগকর্তা সামরিক বাহিনীতে দ্বায়িত্ব পালনকারী ব্যক্তিদের আবেদন পত্রের সংগে অব্যহতি পত্র যুক্ত করতে বলে। নীল নিষ্কাশনের শিকার ব্যক্তিগণ বেকারত্বের যন্ত্রণা ভোগ করছিলেন কারণ নিয়োগকর্তারা জানতেন যে নীল অপসারণ অর্থ এই ব্যক্তি অপ্রত্যাশিত। সেসকল নিয়োগকর্তারা সেপারেশন প্রোগ্রাম নাম্বার বা স্পিন নম্বর সম্পর্কে জানতেন না যা সামরিক বাহিনী অব্যহতি শ্রেণীবিভাগে ব্যবহার করতো। কমপক্ষে এরকম চারটি স্পিন নম্বর এ গে সম্পর্কিত অপসারণকে নির্দেশ করে।
১৯৪৪ সালে জি.আই. বিলে কাজ করার সময়ে কংগ্রেস এটার অপব্যবহার সম্পর্কে উদ্বেগ প্রকাশ করে। আইনি আলোচনায় বলা হয় আমেরিকান সেনাবাহিনী শুধুমাত্র অসম্মানজনক অব্যহতি ব্যতীত অন্য সকল অব্যহতির কারণে সুবিধা পাবে । সেনাবাহিনী বিশ্বাস করে একটি বড় সংখ্যার সেনাকে নীল অপসারণ দেওয়া হয়েছে অযৌক্তিক বা তুচ্ছ বিবেচনা করে দেওয়া হয়েছে । রিয়ার এডমিরাল র‌্যান্ডাল জ্যাকব যুক্তরাষ্ট্র সিনেটের সামনে শক্তভাবে এই বিধানের বিরোধিতা করেন যে এটা নৈতিকতাকে লঘু করবে এবং ভালো চাকরি রেকর্ড বজায় রাখতে অনুৎসাহিত করবে। বিলের একজন পৃষ্ঠপোষক সিনেটর বেনেট চ্যাম্প ক্লার্ক তার মত প্রকাশ করেন যে কিছু খুব বোকা এবং অদূরদর্শী আপত্তি তৈরী হবে। ক্লার্ক তার বক্তব্যে বলেন: "সেনাবাহিনী নীল নিষ্কাশন করছে, অসম্মানজনক অপসারণ নামে করা হচ্ছে, তাদেরকে যাদের সামরিক সেবার প্রতি পর্যাপ্ত তৎপরতা প্রদর্শন ব্যতীত অন্য কোন অপরাধ নেই। আমি বলবো যখন সরকার একজন মানুষকে নাগরিক জীবন থেকে নিয়ে সামরিক সেবার নিয়োগ করে... এবং যথেষ্ট তৎপরতার অভাবে নীল নিষ্কাশন করে অথবা অসম্মানজনক অপসারণ করে এর অর্থ এই হতে পারেনা যে সেই লোকটি সৈন্যদের সাধারণ পাওয়া সুবিধা থেকে বঞ্চিত হবে। প্রায় এক-তৃতীয়াংশ সব নীল নিষ্কাশনও পর্যালোচনা করা হয়েছে আপগ্রেড করার জন্য সম্মানিত।"
জি আই বিল অপসারণ পর্যালোচনা বোর্ডকে অসম্মানজনক অপসারণ ব্যতীত সকল অপসারণের জন্য আপিল পর্যালোচনা করার সুযোগ রেখেছে। ১৯৪৫ থেকে ১৯৪৭ সালে এই বোর্ড নিয়মিতভাবে যেসকল সমকামী সৈন্য তাদের সামরিক জীবনে কোনপ্রকার জানা যৌন কর্ম করেনি তাদেরকে নীল নিষ্কাশন থেকে সম্মানজনক অপসারণে উন্নীত করছে। নীল নিষ্কাশনের প্রায় এক তৃতীয়াংশ পর্যালোচিত অপসারণ সম্মানজনক অপসারণে উন্নীত করা হয়।
কালো ছাপাখানা ধর্মযুদ্ধ
সামঞ্জস্যহীনভাবে সংখ্যালঘু আফ্রো-আমেরিকান গ্রুপ নীল নিষ্কাশনের শিকার হয়। ১ ডিসেম্বর ১৯৪১ সালের মধ্যে ৪৮,৬০৩ জন এবং ৩০ জুন ১৯৪৫ সালে ১০,৮০৬ জন আফ্রো আমেরিকান বা সকল নীল নিষ্কাশনের ২২.২৩% নীল অপসারণের শিকার হয়। সেই সময়ে সেনাবাহিনীর ৬.৫% সদস্য ছিলো আফ্রো-আমেরিকান সম্প্রদায় থেকে আগত ।
১৯৪৫ সালের অক্টোবরে নিগ্রোদের অধিকার নিয়ে সোচ্চার সংবাদ পত্র পিটসবার্গ কুরিয়ার অপসারণ এবং এর অপব্যবহারের বিরুদ্ধে ক্রুসেডের ডাক দেয়। অপসারণটিকে পঙ্কিল যন্ত্র যা আমেরিকান সৈন্যদের বিরুদ্ধে প্রয়োগ করা উচিত নয় বলে উল্লেখ করে এবং সেনাবাহিনীকে যেসকল নিগ্রো সৈনিক অসহনীয় শর্ত মানতে পারে না তাদের বিরুদ্ধে পক্ষপাতদুষ্ট কর্মকর্তাগণ এটা ব্যবহার করে বলে ধমক দেয়। কুরিয়ার যে সকল সমকামী ব্যক্তি নীল টিকেটের শিকার হয়েছে তাদেরকে 'জাতির দুর্ভাগ্য হিসেবে' উল্লেখ করে... যারা নীল অপসারণের শিকার। তারা জানার দাবি জানায় যে ''কেন সেনাবাহিনী এই দুর্ভাগাদের দন্ড দিচ্ছে যাদের সেনা সুবিধা এবং জি আই বিল অধিকারের শিক্ষা সুবিধা নিয়ে ভালো নাগরিক হওয়ার সুযোগ রয়েছে ।
কুরিয়ার কীভাবে নীল অপসারণের বিরুদ্ধে আপীল করতে হয় তা মুদ্রণ করে এবং পাঠকদের নীল টিকেট ধারীদের চাকরিতে নিতে সতর্ক করে কারণ নেতিবাচক প্রভাব তাদের জীবনেও চলে আসতে পারে ।
কুরিয়ার এর পাশাপাশি যেসকল দল এবং প্রতিষ্ঠান শাস্তিমূলক নীল অপসারণের নিন্দা করে তাদের মধ্যে আছে আমেরিকান সেনাবাহিনী (আমেরিকান লিজিয়ন), দ্যা ন্যাশনাল এসোসিয়েশন ফর দ্যা এডভ্যান্সমেন্ট অভ কালারড পিউপল, দ্যা কনগ্রেস অভ ইন্ডাস্ট্রিয়াল অর্গানাইজেশন এবং ভেটেরান্স বেনেভোলেন্ট এসোসিয়েশন উল্লেখযোগ্য। মার্কিন সিনেটে সেনেট ভেটেরান কমিটির সভাপতি এডুইন সি জনসন (ডি-কলোরাডো) রেকর্ডে কুরিয়ার এর সম্পাদকীয় পাঠ করেন। ১৯৪৫ সালের ২৯ অক্টোবর অভিযুক্ত ব্যক্তিকে সামরিক বাহিণী থেকে আলাদা করা হয় এবং আত্মপক্ষ সমর্থনের সুযোগ থাকে না। তিনি বলেনঃ "অপরাধ এবং নিরপরাধের মধ্যে কোন টুইলাইট জোন থাকা উচিত নয়। এখন থেকে নীল অপসারণ কনগ্রেসের জন্য মাথাব্যাথার কারণ হয়ে উঠবে।"
নীল নিষ্কাশনের উপর গৃহ প্রতিবেদন
অপসারণ পদ্ধতি সংস্কারে কমিটির সুপারিশ :
কমিটি অপসারণ পদ্ধতিকে চারটি শ্রেণীতে বিভক্ত করার সুপারিশ করে: সম্মানজনক এবং অসম্মানজনক, তাদের সংগায় কোন পরিবর্তন না এনে, নীল অপসারণের বদলে সম্মানজনক শর্তে এবং সাধারণ অসদাচারণের জন্য।
পরিণাম
কমিটির প্রতিবেদন সত্ত্বেও ভিএ সমকামী নীল টিকেটধারীদের বিরুদ্ধে তাদের বৈষম্য অব্যহত রাখে, ১৯৪৫ সালের নির্দেশিকা ১৯৪৬ সালে নবায়ন করে এবং পূনরায় ১৯৪৯ সালে। ১ জুলাই ১৯৪৭ নীল নিষ্কাশনে বিরতি দিয়ে সাধারণ ও অবাঞ্ছিত এই দুই শ্রেণীতে অপসারণ করা হতে থাকে। সাধারণ অপসারণ সম্মানজনক শর্তে কিন্তু সম্মানজনক অপসারণ থেকে আলাদা এবং অবাঞ্ছিত অপসারণ নির্দিষ্ট শর্তে সম্মানজনক কিন্তু সম্মানজনক অপসারণ থেকে আলাদা। একই সময়ে সেনাবাহিনী তাদের প্রবিধানে পরিবর্তন এনে নিশ্চিত করে যে গে এবং লেসবিয়ান সৈন্য সাধারণ অপসারণ শ্রেণীভুক্ত হবেনা। যারা সমকামী আচরণে অংশ নেওয়ার অপরাধে অভিযুক্ত তাদেরকে এই অপমানজনক অপসারণ দেওয়া হবে কিন্তু যারা সমকামী কিন্তু কোনপ্রকার সমকামী কাজে লিপ্ত হয়নি তাদেরকে অবাঞ্ছিত অপসারণ দেওয়া হবে। ১৯৭০ এর দদশকে যে সকল সমকামী সদস্য কোন প্রকার সমকামী আচরণে জড়িয়ে না পড়তো তাদেরকে সাধারণ অপসারণ দেওয়া হতো কিন্তু যারা জড়িয়ে পড়তো তাদেরকে অবাঞ্ছিত অপসারণ করা হতো। গে সদস্যেরা অসামঞ্জস্যপূর্ণ শতাংশে অবাঞ্ছিত অপসারণের শিকার হতে থাকে। ১৯৯৩ সালের নীতিমালা, যা সাধারণভাবে "ডোন্ট আস্ক, ডোন্ট টেল" নামে পরিচিত, বাস্তবায়নের পূর্ব পর্যন্ত এই ব্যবস্থা অব্যহত ছিলো।
দেখা যায় যে নীল নিষ্কাশনের শিকার অধিকাংশ গে জনগোষ্ঠী বন্দর নগরের যেমন সান ফ্রান্সিসকো, শিকাগো এবং নিউ ইয়র্ক সিটি। এটা প্রস্তাব করা হয়েছে যে, গে বড় জনগোষ্ঠী পোর্ট মত শহর মধ্যে আছে, পার্ট ফলাফল নীল স্রাব. এই তত্ত্ব দাবি করে যে, অনেক, গে, নীল-টিকেট ভেটেরান্স থেকে ছোট শহুরে বা গ্রামীণ এলাকায় অনুভূত যারা ছিল তারা আসতে পারেননি তাদের বাড়ি সম্প্রদায়ের কারণ লজ্জা সঙ্গে যুক্ত তাদের নিষ্কাশনও স্থানান্তর করতে বৃহত্তর এলাকায় প্রতিষ্ঠিত সমকামী নয় বা কেবল থাকুন শহর, যার মাধ্যমে তারা মার্কিন যুক্তরাষ্ট্র থেকে ফিরে আসেন. ধারণা করা হয় ক্ষুদ্র গ্রাম বা প্রত্যন্ত অঞ্চলের অধিবাসী সৈনিকেরা তাদের নিজ এলাকায় ফিরে যায়নি এইভেবে যে স্থানীয় সমাজ তাদেরকে গ্রহণ করবেনা। তাই সমকামী সংস্কৃতি ঘেঁষা অঞ্চলে তারা বাকিটা জীবন কাটিয়ে দিতে চায়।
আরশাদ খান
আরশাদ খান (জন্ম: ২২ মার্চ, ১৯৭১) উত্তর-পশ্চিম সীমান্ত প্রদেশের পেশাওয়ার এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯৩ থেকে ২০০৬ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, আইসিএল পাকিস্তান একাদশ, ইসলামাবাদ, লাহোর বাদশাহ, পাকিস্তান রেলওয়েজ, পেশাওয়ার, পেশাওয়ার প্যান্থার্স, কোয়েটা, কোয়েটা বিয়ার্স দলের প্রতিনিধিত্ব করেন। দলে তিনি মূলতঃ ডানহাতে অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।